यो सेन्टरबाट दक्ष व्यावसायिक चालक र दक्ष मेकानिक्स उत्पादन हुनेछन् । उक्त सेन्टर ३ हजार मानिसका लागि आवासिय सुविधासहितको हुनेछ र यो अन्तर्राष्ट्रिय मापदण्डको बन्नेछ । हरेक प्रदेशको सेन्टरले वार्षिक ३ हजार मेकानिक्स र ३ हजार कमर्सियल सवारी चालक उत्पादन गर्नेछ । यो योजनाले देशमा जनशक्ति विकासमा निकै सहयोगी बन्ने देखिन्छ । सँगै उक्त सेन्टरमा ५-७ हजार मानिसलाई खाना खुवाउन सकिने कम्युनिटी किचेन र खेलमैदानसमेत बनाउने बारे प्राविधिक अध्ययन भइरहेको छ । यो अलि बढी महत्वाकांक्षी देखिन्छ, तर पाँच वर्षभित्र बनाउन सकिने अठोट मभित्र छ । त्यसका लागि सबै पक्षको सहयोग भने जरुरी छ ।
